สวัสดีค่ะ ขอสอบถามหน่อยค่ะ เราเป็นคนประจำเดือนแต่ละเดือนมาไม่ตรงกันค่ะ แต่จะมาไล่ๆกันตลอด ไม่เกิน4-5 วันจากรอบเดือนที่เคยเป็นประจำเดือนก็มาแล้ว มาก่อนบ้าง มาหลังบ้าง แต่เดือนนี้ประจำเดือนขาดไปประมาณ8วันแล้วค่ะ สังเกตุดูมีตกขาวออกมาเล็กน้อยค่ะ สิวขึ้นเหมือนเมนส์จะมา คัดหน้าอกเล็กน้อย ผิดปกติมั้ยคะ ปล.เราเพิ่งเพศสัมพันธ์หลังประจำเดือนมารอบเดือนที่แล้วประมาณ6-7วันค่ะ แต่เราป้องกันโดยการใส่ถุงยางอนามัยนะคะ ตรวจสอบดูแล้วไม่ขาด ไม่รั่ว ไม่ซึมค่ะ แบบนี้จะมีโอกาสที่จะท้องมั้ยคะ ขอบค่ะ
สวัสดีค่ะ psycho,การมีเพศสัมพันธ์โดยใส่ถุงยางอนามัยนั้น แม้จะใช้อย่างถูกต้อง ไม่มีการฉีกขาดหรือรั่วซึม ก็จะยังมีโอกาสตั้งครรภ์ได้ประมาณ 2% ดังนั้น หากประจำเดือนขาดไป 8 วันแล้ว แนะนำควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนมาช้า ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ดังนั้น หากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ โดนอาการมีตกขาว สิวขึ้น คัดหน้าอก ก็อาจเป็นอาการก่อนการมีประจำเดือนมาก็ได้ค่ะ